L 96/86
RO
Jurnalul Oficial al Uniunii Europene
5.4.2023
(5)
Specificațiile standardului armonizat EN 71-13:2021+A1:2022 sunt mai clar legate de cerințele din Directiva 2009/48/CE.
În special, această nouă versiune a standardului EN 71-13:2021 aliniază standardul la Directiva 2009/48/CE, astfel cum a fost modificată prin Directivele (UE) 2020/2088 (6) și (UE) 2020/2089 (7) ale Comisiei.
Tabelele 1 și 2 din standard au fost revizuite, fiind introdus în standard un tabel suplimentar 3 pentru a ține seama de modificările aduse listelor de substanțe odorante alergene din Directiva 2009/48/CE, introduse prin Directivele (UE) 2020/2088 și (UE) 2020/2089.
Tabelul 3 din standard include substanțele odorante alergene care, în conformitate cu Directiva 2009/48/CE, trebuie enumerate pe o etichetă aplicată pe jucărie, pe ambalaj sau într-un prospect care însoțește jucăria.
Standardul EN 71-13:2021+A1:2022 include specificația conform căreia seturile cosmetice și jocurile gustative nu trebuie utilizate de copiii cu vârsta sub 36 luni.
Această specificație reflectă clar cerința prevăzută în partea III punctul 12 al doilea paragraf din anexa II la Directiva 2009/48/CE.
(6)
Comisia, împreună cu CEN, a verificat dacă standardul armonizat EN 71-13:2021+A1:2022 elaborat de CEN este în conformitate cu cererea M/445 din 9 iulie 2009.
Comisia a evaluat, de asemenea, conformitatea cu noua solicitare prevăzută în Decizia de punere în aplicare C(2022) 7410.
Standardul armonizat îndeplinește cerințele pe care urmărește să le acopere și care sunt prevăzute în Directiva 2009/48/CE.
Prin urmare, este oportun să se publice referințele acestui standard în Jurnalul Oficial al Uniunii Europene.
(7)
Standardul armonizat EN 71-13:2021+A1:2022 înlocuiește standardul armonizat EN 71-13:2021.
Prin urmare, este necesar să se retragă referința standardului respectiv din Jurnalul Oficial al Uniunii Europene.
(8)
Din motive de claritate și de raționalizare, o listă completă de referințe ale standardelor armonizate elaborate în sprijinul Directivei 2009/48/CE și care îndeplinesc cerințele pe care acestea le vizează trebuie publicată într-un singur act.
Referințele la standardele armonizate elaborate în sprijinul Directivei 2009/48/CE sunt publicate în prezent în Decizia de punere în aplicare (UE) 2021/1992.
În consecință, este necesar să se înlocuiască Decizia de punere în aplicare (UE) 2021/1992 cu o nouă decizie.
(9)
Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene.
Prin urmare, prezenta decizie trebuie să intre în vigoare la data publicării,
ADOPTĂ PREZENTA DECIZIE:
Articolul 1 Se publică în Jurnalul Oficial al Uniunii Europene referințele standardelor armonizate pentru jucării elaborate în sprijinul Directivei 2009/48/CE și enumerate în anexa la prezenta decizie.
Articolul 2 Decizia de punere în aplicare (UE) 2021/1992 se abrogă.
Articolul 3 Prezenta decizie intră în vigoare la data publicării în Jurnalul Oficial al Uniunii Europene.
(6) Directiva (UE) 2020/2088 a Comisiei din 11 decembrie 2020 de modificare a anexei II la Directiva 2009/48/CE a Parlamentului European și a Consiliului în ceea ce privește etichetarea substanțelor de parfumare alergene în jucării (JO L 423, 15.12.2020, p. 53).
(7) Directiva (UE) 2020/2089 a Comisiei din 11 decembrie 2020 de modificare a anexei II la Directiva 2009/48/CE a Parlamentului European și a Consiliului în ceea ce privește interzicerea substanțelor de parfumare alergene în jucării (JO L 423, 15.12.2020, p. 58).